મહિલાઓ પર અભદ્ર ટિપ્પણી થઇ, મુસલમાનો અને ઇસ્લામ વિશે વાતો કરવામાં આવી અને ત્યાં સુધી કે પૂર્વ રાષ્ટ્રપતિના સંબંધોને પણ ઉછાળવામાં આવ્યા. જ્યાં હિલેરીએ ટ્રમ્પના ભાષણોને અમેરિકા માટે ખતરનાક બતાવ્યા ત્યાં ટ્રમ્પે બિલ ક્લિંટન સુધીના અફેર્સ ગણાવી દીધા. વર્ષ 2015ના મધ્યથી અમેરિકી ચૂંટણીના અભિયાનોએ જોર પકડ્યુ હતુ અને ત્યારથી જ ચૂંટણી અભિયાન વિવાદનો મુદ્દો બની ગયુ છે. એકબીજા સાથે હાથ મિલાવીને જે ચર્ચાની શરુઆત થઇ તે એકબીજા પર વ્યક્તિગત આરોપો-પ્રત્યારોપો સાથે ખતમ થઇ.